作者:陸登善
標題:梁州・也曾腿廝壓齊聲兒和曲，頭廝頂難字兒閒吟。番思年少如春夢。傳
內容:書寄簡，剪髮捻沉。盟山誓海，解佩移簪。也曾待佳期到夜半更深，度良宵翠被鴛衾。如今腆著臉百事兒妝憨，低著頭凡事兒撒吞，睜著眼所事推病。聰明，待怎？藍橋一任洪波浸，但飽暖且則恁。始覺從前枉用心，再不追尋。